CELEX: 32010R0109
Language: ro
Date: 2010-02-05 00:00:00
Title: Regulamentul (UE) nr. 109/2010 al Comisiei din 5 februarie 2010 privind clasificarea anumitor mărfuri în Nomenclatura combinată

9.2.2010   
            
            
               RO
            
            
               Jurnalul Oficial al Uniunii Europene
            
            
               L 36/7
            
         REGULAMENTUL (UE) NR. 109/2010 AL COMISIEI
   din 5 februarie 2010
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a tabelului menționat anterior.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a tabelului menționat.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 februarie 2010.
      
         
            Pentru Comisie, în numele președintelui,
         László KOVÁCS
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un articol format din:
                  
                              —
                           
                           
                              un recipient cilindric din oțel cu o înălțime de aproximativ 33 cm și un diametru de aproximativ 29 cm;
                           
                        
                              —
                           
                           
                              un capac din oțel cu două deschideri circulare cu un diametru de aproximativ 5 și respectiv 6 cm;
                           
                        
                              —
                           
                           
                              o grilă cilindrică din oțel cu o înălțime de aproximativ 8 cm și un diametru de aproximativ 12,5 cm;
                           
                        
                              —
                           
                           
                              un tub flexibil din oțel; și
                           
                        
                              —
                           
                           
                              un muștiuc de aspirare.
                           
                        Grila din oțel este fixată pe partea inferioară a capacului, în dreptul unei deschideri.
                  Tubul cu muștiucul de aspirare este fixat pe cealaltă deschidere.
                  Articolul este destinat curățării, de exemplu, a vetrelor, fiind folosit împreună cu un aspirator al cărui furtun se cuplează pe partea superioară a capacului la deschiderea cu grilă.
                  În timpul aspirării, particulele mai mari rămân pe fundul recipientului, iar particulele în suspensie sunt filtrate de grilă în afara curentului de aer.
               
               
                  8421 39 20
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 1 (f) la secțiunea XV, precum și pe baza definiției codurilor NC 8421, 8421 39 și 8421 39 20.
                  Pentru că grila cilindrică reține particulele în suspensie, lăsând să treacă numai aerul purificat, aceasta acționează ca un dispozitiv de filtrare. Prin urmare, articolul are caracteristicile mașinilor pentru filtrare sau purificare încadrate la poziția 8421.
                  Încadrarea la poziția 7323 ca articol de menaj din oțel nu este posibilă, pentru că, în temeiul notei 1(f) la secțiunea XV, această secțiune nu acoperă articolele de la secțiunea XVI.
                  În consecință, produsul trebuie considerat o mașină pentru filtrarea sau purificarea aerului și clasificat la codul NC 8421 39 20.